b'\n_START_ARTICLE_\nApsida\n_START_SECTION_\nAntika\n_START_PARAGRAPH_\nApsida prihaja iz Exedra in Tribuna, gr\xc5\xa1ke profane in rimske cerkvene arhitekture. V anti\xc4\x8dni arhitekturi so ni\xc5\xa1e uporabljali kot del, ki poudari prostor, kot arhitekturno dekoracijo in kot okvir (sveti\xc5\xa1\xc4\x8de) za kipe in skulpture. Bazilike rimskega cesarstva imajo pogosto na enem koncu apsido za cesarski kip. Tako lahko apsido razumemo tudi kot ni\xc5\xa1o za kipe. Usmerjenost apsid v starih stavbah ni dosledna, postopoma pa so jih postavljali v smeri vzhod-zahod._NEWLINE_Apsido so od bazilik rimskega imperija prevzele kr\xc5\xa1\xc4\x8danske cerkve. Po tako imenovanem Milanski ediktu (leto 313) je kr\xc5\xa1\xc4\x8danska arhitektura in kiparstvo do\xc5\xbeivelo velik preobrat. Ve\xc4\x8dje bazilike so v apsidi dobile prostor za prezbiterij in oltar. Orientacijo proti vzhodu so dokon\xc4\x8dno posvojili v renesansi in baroku.\n_START_SECTION_\nSrednji vek\n_START_PARAGRAPH_\nMedtem ko je v zgodnjih cerkvah apsida neposredno mejila na cerkveno ladjo ali na pre\xc4\x8dno v karolin\xc5\xa1kem obdobju, se je kasneje oblikoval kor kot lo\xc4\x8den vmesni prostor. V romanskih in gotskih apsidah tvorijo podolgovate oblike s korom kontaktno to\xc4\x8dko cerkvene stavbe. Ob zadnji steni apside je bila kamnita klop s \xc5\xa1kofovsko katedro v sredini. Romanske apside so jasno vidne tudi od zunaj._NEWLINE_Varianta cerkve v obliki \xc4\x8drke T, ki ima dolgo ladjo, ima tri apside (primer cerkve Santissima Trinit\xc3\xa0 di Saccargia na Sardiniji). Ta tip sega nazaj do bizantinske tradicije oblikovanja in je pogost na Sardiniji. Umetnostni zgodovinarji menijo, da je povezana z Cluny-jevo versko reformo. Tudi dve cerkvi v \xc5\xa1panskem \xc3\x81vilu imata tri apside. Podobna je karolin\xc5\xa1ka dvoranska cerkev s tremi apsidami v Alpah (Mustair, Val M\xc3\xbcstair, Graub\xc3\xbcnden, \xc5\xa0vica). Dvojna apsida se pojavlja ob\xc4\x8dasno v cerkvah z dvema patronoma (Reichenau-Mittelzell)._NEWLINE_Apsida se lahko imenuje \xc5\xa1koljka, \xc5\xa1e posebej pri tri\xc5\xa1kolj\xc4\x8dnih korih. V\xc4\x8dasih apsida ne slu\xc5\xbei namestitvi oltarja temve\xc4\x8d kot vhodna ve\xc5\xbea z verando. Predvsem v nem\xc5\xa1ko govore\xc4\x8dem svetu so iz karolin\xc5\xa1kega obdobja pogoste cerkve z vzhodno in zahodno apsido._NEWLINE_Pod apsido in korom romanskih cerkva je pogosto grobnica ali kripta._NEWLINE_Z \xc5\xbee v 12. ter v za\xc4\x8detku 13. stoletja so se mno\xc5\xbei\xc4\x8dno pojavile stranske kapele ob ambulatoriju ali kornem obhodu, znane kot chevet (iz franco\xc5\xa1\xc4\x8dine, latinsko capitium). Slavni francoski primeri chevet so v gotskih stolnicah v Amiensu, Beauvaisu in Reimsu. Tak\xc5\xa1ne kapele najdemo v Angliji v stolnici v Norwichu in Canterburyju, vendar so se funkcije razvile v Franciji. Frankofili kralj Henrik III. jih je uredil tudi v Westminstrski opatiji._NEWLINE_V \xc4\x8dasu visoke in pozne romanike in gotike je apsida tudi okras kapelice ali kora. Apsida se lahko nana\xc5\xa1a na podro\xc4\x8dje notranjega kora (prezbiterija) ali oltarja, ki je lo\xc4\x8den s premi\xc4\x8dno steno.\n_START_SECTION_\nUmetni\xc5\xa1ka prefinjenost\n_START_PARAGRAPH_\nKer je liturgi\xc4\x8dno apsida najbolj izpostavljen prostor znotraj cerkve, je bila pogosto okra\xc5\xa1ena z monumentalnimi mozaiki \xc5\xbee v poznih anti\xc4\x8dnih cerkvah v Rimu in Raveni. Na zunanji strani v tem \xc4\x8dasu ni bila okra\xc5\xa1ena._NEWLINE_Romanske apside (pa tudi manj\xc5\xa1e obokane ni\xc5\xa1e) so bile pogosto umetelno oblikovane - na primer s sliko (obi\xc4\x8dajno Kristusa), ciklom pripovednih slik ali fresk ali z mozaiki. Tudi ope\xc4\x8dni okrasi in umetni\xc5\xa1ki nagrobni kamni se nahajajo v apsidi in v gotskih cerkvah kipi svetnikov._NEWLINE_Steklena okna so bila sprva precej redka in majhna, tekom razvoja pa vse pogostej\xc5\xa1a in ve\xc4\x8dja. Zlasti v baroku so se vse bolj pojavljale slike. Apsida se je ob\xc4\x8dasno perspektivno raz\xc5\xa1irila, kot na primer v Cuneu v Piemontu._NEWLINE_Romanske apside so jasno vidne tudi od zunaj, vzhodni polkrog je pogosto bogato in umetni\xc5\xa1ko oblikovan (primer bazilika Sv. Gereona, K\xc3\xb6ln). Alegori\xc4\x8dne majhne skulpture je mogo\xc4\x8de najti v Sch\xc3\xb6ngrabernu (Spodnja Avstrija) in v nekaterih cerkvah v Franciji in Italiji._NEWLINE_Bolj pogost zunanji okras je stilni element pritlikavih galerij, kot je primer Stolnica v Speyerju v Wormsu in romanske cerkve v K\xc3\xb6lnu. Pritlikava arkadna galerija se imenuje okras, ki kro\xc5\xbei okoli ve\xc4\x8dje apside tik pod njeno streho. \xc4\x8ceprav ima predvsem dekorativno funkcijo, je bila tudi pohodna._NEWLINE_V vzhodni pravoslavni tradiciji je ju\xc5\xbena apsida znana kot diakonikon in severna apsida kot protezis (oltar).\n_START_SECTION_\nMnogokotne apside\n_START_PARAGRAPH_\nRomanske apside so obi\xc4\x8dajno polkro\xc5\xbene, vendar pa v nekaterih regijah najdemo tudi mnogokotne, apsida je sestavljena iz ve\xc4\x8d ravnih stenskih odsekov (obmo\xc4\x8dje Lorraine in Moselle - katedrala Trier, M\xc3\xbcnstermaifeld, Oberrhein - Basler M\xc3\xbcnster, Provansa - Alet-les-Bains). Poligon je standardna oblika kornega kroga v gotskem slogu (npr. katedrala v Regensburgu). Ta slog ne dolo\xc4\x8da ve\xc4\x8d apsido kot lo\xc4\x8deno konstrukcijo od kora ampak je z njim povezana celota. Geometrijska oblika je narejena tako, da je prepolovljen poligon v zadnjem delu kora. \xc4\x8ce je osemkotnik, je na petih straneh oblikovana in govorimo o petosminski obliki.\n_START_SECTION_\nNi\xc5\xa1e v sinagogah in mo\xc5\xa1ejah\n_START_PARAGRAPH_\nV sinagogah in mo\xc5\xa1ejah se pojavijo tudi apsidam podobne, vendar manj\xc5\xa1e in manj pogoste navzven \xc5\xa1trle\xc4\x8de ni\xc5\xa1ne tvorbe. Pri \xc5\xbdidih ni\xc5\xa1a slu\xc5\xbei kot sveti\xc5\xa1\xc4\x8de Tora, ali kot mihrab v islamskih mo\xc5\xa1ejah in pogosto ozna\xc4\x8duje smer molitve.'